1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 42080/Σ.298 της 15 Σεπτ./1 Οκτ.  1952  Περί εγκρίσεως Κανονισμού Παροχής Μαιευτικής Περιθάλψεως του Ι.Κ.Α. Έχοντες υπ’ όψιν: 1)Τα άρθρ. 16 και 17 του Α.Ν. 1846/51 «περί Κοινωνικών Ασφαλίσεων» 2) Πρότασιν του Δ.Σ. του Ιδρύματος Κοινων. Ασφαλίσεων, εγκριθείσαν κατά τας Συν/σεις αυτού της 22.7.52 και 29.7.52 και υποβληθείσαν ημίν δια της υπ’ αριθ. 42331/19.8.52 αναφοράς του Ι.Κ.Α., αποφασίζομεν: Όπως ο Κανονισμός Παροχής Μαιευτικής Περιθάλψεως διατυπωθή και ισχύση συμφώνως προς την ως άνω πρότασιν του Δ.Σ. του Ι.Κ.Α. ως κάτωθι: ΚΑΝΟΝΙΣΜΟΣ ΠΑΡΟΧΗΣ ΜΑΙΕΥΤΙΚΗΣ  ΠΕΡΙΘΑΛΨΕΩΣ Άρθρ.1.-1.Η υπό της παρ. 7 του άρθρ. 31 του Ν. 1846/1951 προβλεπομένη δια την περίπτωσιν τοκετού ησφαλισμένης ή συνταξιούχου ή συζύγου του ησφαλισμένου ή συνταξιούχου συνδρομή συνίσταται εις την παροχή μαιευτικής περιθάλψεως είτε εν μαιευτηρίω ή μαιευτική κλινική ή θεραπευτηρίω είτε κατ’ οίκον της τικτούσης. 2.Δια την εισαγωγήν της επιτόκου εις συμβεβλημένον μαιευτήριον ή μαιευτικήν κλινικήν ή νοσοκομείον απαιτείται ρητή ή σιωπηρά συγκατάθεσις αυτής. Εάν αύτη αδυνατή να παράσχη την συγκατάθεσιν λόγω της καταστάσεώς της, ζητείται η συγκατάθεσις του συζύγου και ελλείψει και τοιαύτης των γονέων ή αδελφών της επιτόκου ή του συζύγου της. 3.Κατόπιν αποφάσεως του Δ.Σ. δύναται να οργανούνται κατά Υπ/τα η παροχή μαιευτικής περιθάλψεως κατ’ οίκον, δια την περίπτωσιν καθ’ ην η επίτοκος, δεν επιθυμεί να εισαχθή εις μαιευτήριον ή θεραπευτήριον ή μαιευτικήν κλινικήν. Έκτασις μαιευτικής περιθάλψεως. Άρθρ.2.-1.Η εν μαιευτηρίω περίθαλψις περιλαμβάνει την εις μαιευτήρια, μαιευτικάς κλινικάς και θεραπευτήρια ενδιαίτησιν της επιτόκου προς διεξαγωγήν του τοκετού ως και πάσαν εν γένει εν αυταίς παρεχομένην εις την λεχώ οιασδήποτε φύσεως ιατρικήν και φαρμακευτικήν περίθαλψιν. Εις την μαιευτικήν περίθαλψιν περιλαμβάνονται και αι δαπάναι  μεταφοράς της επιτόκου εντός της αυτής πόλεως εκ της κατοικίας της εις το μαιευτήριον και τανάπαλιν, οσάκις αύτη δεν εχρησιμοποίησεν ουχί, εξ ιδίας υπαιτιότητος, τα υπάρχοντα τυχόν μεταφορικά μέσα του Ιδρύματος. 2.Η κατ’ οίκον μαιευτική περίθαλψις περιλαμβάνει αφ’ ενός μεν τα απαραίτητα δια τον τοκετόν φάρμακα και αντιβιωτικά είδη, αφ’ ετέρου δε μαιευτικήν αντίληψιν παρεχομένην υπό μαίας του Ιδρύματος και εν ανάγκη υπό ειδικού ιατρού. Εν περιπτώσει δυστοκίας ή ανωμάλου εξελίξεως του τοκετού η παροχή της κατ’ οίκον μαιευτικής περιθάλψεως δεν εξαντλεί το δικαίωμα της ησφαλισμένης αλλά παρέχεται συμπληρωματικώς νοσοκομειακή περίθαλψις εν μαιευτηρίω ή θεραπευτηρίω. 3.Η κατά το πρώτον δεκαήμερον από του τοκετού εν μαιευτηρίω ή κατ’ οίκον μαιευτική περίθαλψις περιλαμβάνει και την προς το βρέφος παροχήν οιασδήποτε φύσεως ιατρικής και φαρμακευτικής περιθάλψεως ήτις λογίζεται χορηγουμένη εις την μητέρα. Τόπος παροχής της εν μαιευτηρίω περιθάλψεως Άρθρ.3.-1.Η εν μαιευτηρίοις περίθαλψις παρέχεται εις τας μαιευτικάς κλινικάς του Ιδρύματος, εν ελλείψει δε ή ανεπαρκεία τούτων εις δημόσια, δημοτικά ή φιλανθρωπικά μαιευτήρια ή εις τα μαιευτικά τμήματα των δημοσίων, δημοτικών ή φιλανθρωπικών θεραπευτηρίων ή εις ιδιωτικάς κλινικάς, μεθ’ ων το Ίδρυμα συνήψε σχετικάς συμβάσεις και εις τας θέσεις, τας οποίας έχει εξασφαλίσει δι’ εαυτό το Ίδρυμα. Η επίτοκος, δύναται να εισαχθή κατόπιν αιτήσεώς της εις ανωτέραν θέσιν, εν τοιαύτη περιπτώσει όμως να καταβάλλει αύτη την επί πλέον δαπάνην, άνευ ουδεμίας απολύτως ευθύνης του Ιδρύματος έναντι του νοσοκομείου. Δια την σύναψιν των συμβάσεων μετά των μαιευτηρίων ή μαιευτικών κλινικών ή θεραπευτηρίων εφαρμόζονται αι ισχύουσαι γενικαί διατάξεις δια την σύναψιν συμβάσεων μετά των λοιπών θεραπευτηρίων και κλινικών. (Αντί της σελ. 255) σελ. 255(α) ΠΕ-67 Μαιευτική Περίθαλψη 15Β.Ε.ζ.1 2.Δύναται η επίτοκος να εισαχθή εις κλινικήν ή μαιευτήριον της ιδίας αυτής εκλογής. Εν τοιαύτη περιπτώσει το Ίδρυμα καταβάλλει τα νοσήλεια, άτινα κατά μέσον όρον θα κατέβαλλεν εάν εισήγετο είς τινα των συμβεβλημένων μαιευτικών κλινικών. 3.«Εις επειγούσας περιπτώσεις καθ’ ας υφίσταται κίνδυνος δια την επίτοκον ή το μελλογέννητον και ένεκα τούτου ο τοκετός έλαβε χώραν εις μη συμβεβλημένον κλινικήν ή θεραπευτήριον το Ίδρυμα υποχρεούται όπως αποδίδη πλήρως τα απαιτηθησόμενα νοσήλεια συμφώνως προς το τιμολόγιον του παρ’ ω ενοσηλεύθη θεραπευτηρίου τρίτης θέσεως. Ελλείψει τρίτης θέσεως εν αυτώ το Ίδρυμα θ’ αποδίδη την δαπάνην νοσηλείας, βάσει του ισχύοντος τιμολογίου τρίτης θέσεως των μεγάλων εν Αθήναις Μαιευτηρίων, κατά τα δι’ αποφάσεως του Δ.Σ. ειδικώτερον οριζόμενα». Η παρ. 3 ετροποποιήθη ως άνω δια της υπ’ αριθ. 33408/1271 της 12 Αυγ. /9 Σεπτ. 1957 Αποφ. Υπουργού Εργασίας. Εισιτήρια και διάρκεια περιθάλψεως Άρθρ.4.-1.Δια την εισαγωγήν της επιτόκου εις μαιευτήριον ή μαιευτικήν κλινικήν ή θεραπευτήριον απαιτείται έγκρισις του αρμοδίου Υποκαταστήματος χορηγούμενη μετά βεβαίωσιν του θεράποντος ιατρού περί της κυοφορίας και της πιθανής ημέρας του τοκετού. 2.Η έγκρισις (εισιτήριον) παρέχεται υπό του ιατρού ελεγκτού και αναγράφει την υπό του θεράποντος ιατρού θεωρουμένην πιθανήν ημέραν του τοκετού ως και το μαιευτήριον ή θεραπευτήριον, ένθα θα εισαχθή η επίτοκος δια τον τοκετόν. Εάν ο τοκετός δεν λάβη χώραν εντός επτά ημερών από της προσδιορισθείσης πιθανής ημέρας, το εισιτήριον καθίσταται άκυρον. 3.Η έγκρισις ζητείται πάντοτε εκ των προτέρων. Εξαιρετικώς ή έγκρισις δύναται να χορηγήται και εκ των υστέρων και εντός 48 ωρών από της εισαγωγής. 4.Η υπό του Ιδρύματος δεδομένη έγκρισις προς εισαγωγήν επιτόκου εις μαιευτήριον ισχύει μόνον δια την εκάστοτε δι’ αποφάσεως του Δ.Σ. μετά γνώμην του Α.Υ .Σ. καθοριζομένην διάρκειαν. Εάν λόγω δυστοκίας ή ανωμάλου εξελίξεως του τοκετού ή επιπλοκής ή ένεκα της καταστάσεως της υγείας του νεογνού παρίσταται ανάγκη παρατάσεως της παραμονής της επιτόκου εν τω μαιευτηρίω ή περαιτέρω εν αυτώ νοσηλεία, θεωρείται ως νοσοκομειακή περίθαλψις και χρήζει ειδικής εγκρίσεως του Προϊσταμένου της Υγειον. Υπηρεσίας ή του εντεταλμένου ελεγκτού ιατρού. Υποχρεώσεις νοσηλευομένων Άρθρ.5.-Η εν μαιευτηρίω εισαχθείσα οφείλει να συμμορφούται προς τους κανονισμούς αυτού και να  Σελ. 256(α) ΠΕ-68 εκπληροί τα υπό της Διευθύνσεως του Θεραπευτηρίου και των ιατρών αυτού διατασσόμενα και να επιτρέπη τον έλεγχον υπό των αρμοδίων οργάνων του Ιδρύματος. Χρηματικόν βοήθημα τοκετού Άρθρ.6.-1.Εάν εξ οιουδήποτε λόγου δεν παρεσχέθη εις την επίτοκον υπό του Ιδρύματος μαιευτική περίθαλψις κατά τας διατάξεις των παρ. 2 και 3 του άρθρ. 1 ή της παρ. 3 του άρθρ. 3 του παρόντος κανονισμού, χορηγείται εις αυτήν το υπό του εδαφίου β΄ της παρ. 7 του άρθρ. 31 του Νόμου 1846/1951 εφ’ άπαξ χρηματικόν βοήθημα. 2.Το βοήθημα τοκετού ορίζεται δι’ αποφάσεως του Δ.Σ. εκδιδομένης εντός του μηνός Νοεμβρίου εκάστου έτους και ισχυούσης δι’ ολόκληρον το επόμενον ημερολογιακόν έτος. 